ເກົາຫຼີເເໜືອເສີມສ້າງສະມັດຖະພາບ ໃນການເຮັດສົງຄາມ
ລາຍງານຂອງເກົາຫລີໃຕ້ເວົ້າວ່າ ເກົາຫຼີເໜືອພວມເສີມສ້າງ ສະມັດຖະພາບ ໃນການເຮັດສົງຄາມ ໂດຍກາງຕໍ່ກໍາລັງພິເສດ ປືນໃຫຍ່ ແລະນິວເຄລຍ.
ເກົາຫຼີໃຕ້ກ່າວວ່າເກົາຫຼີເໜືອທີ່ເປັນຄູ່ປໍລະປັກຂອງຕົນນັ້ນ ພວມເສີມສ້າງຄວາມສາມາດໃນການເຮັດສົງຄາມແບບຜິດ ປົກກະຕິໂດຍກາງຕໍ່ເພີ່ມຂຶ້ນເລື້ອຍໆນຳກຳລັງພິເສດ ປືນ ໃຫຍ່ແລະອາວຸດນິວເຄລຍເພື່ອຊົດເຊີຍຕໍ່ການໄດ້ປຽບໃນ ດ້ານອາວຸດທຳມະດາຂອງຝ່າຍເກົາຫຼີໃຕ້ ໃນລາຍງານຊັ່ງຊາຕີລາຄາສອງປີຕໍ່ຄັ້ງ ທີ່ກະຊວງປ້ອງກັນ ປະເທດນຳອອກເຜີຍແຜ່ ໃນວັນພະຫັດມື້ນີ້ ເກົາຫຼີໃຕ້ຍັງ ເວົ້າວ່າ ເກົາຫຼີເໜືອໄດ້ນໍາອອກປະຈຳການລົດຖັງຮຸ້ນໃໝ່ ທີ່ມີຊື່ວ່າ Pokpung-ho ຫຼືເສືອພາຍຸ ທີ່ອີງຕາມລົດຖັງ T-72 ຂອງອະດີດສະຫະພາບໂຊວຽດນັ້ນ ລາຍງານເວົ້າ ວ່າເກົາຫຼີເໜືອໄດ້ນຳເອົາປືນໃຫຍ່ແລະເຄື່ອງຍິງຈະຫຼວດທີ່ສາມາດຍິງຖະຫຼົ່ມຢ່າງໜັກຕໍ່ນະ ຄອນຫຼວງໂຊລຂອງເກົາຫຼີໃຕ້ ແບບຕັ້ງໂຕບໍ່ຕິດໄດ້ນັ້ນ ມາຕັ້ງລຽງລາຍຢູ່ຕາມບໍລິເວນຊາຍ ແດນ ອັນທີ່ເອີ້ນວ່າເອກກະສານປົກຂາວສະບັບນີ້ໄດ້ກ່າວເຖິງເກົາຫຼີເໜືອວ່າເປັນສະຕູແລະເວົ້າວ່າ ເວລານີ້ເກົາຫຼີເໜືອມີກຳລັງພິເສດຢູ່ 200,000 ຄົນທີ່ໄດ້ຮັບການຝຶກແອບເພື່ອທໍາການແຊກ ຊຶມເຂົ້າໄປໃນເກົາຫຼີໃຕ້ແລະໂຈມຕີຈຸດຍຸດທະສາດຕ່າງໆຊຶ່ງຈຳນວນດັ່ງກ່າວນີ້ແມ່ນເພີ່ມຂຶ້ນ ຈາກ 180,000 ຄົນໃນການຊັ່ງຊາຕີລາຄາເທື່ອແລ້ວເມື່ອສອງປີກ່ອນ ນອກນັ້ນລາຍງານສະບັບນີ້ຍັງເວົ້າວ່າ ເປັນທີ່ເຊື່ອກັນວ່າພຽງຢາງໄດ້ຮັບທາດປລູໂຕນຽມໃນເກຣດທີ່ສາມາດໃຊ້ເຮັດອາວຸດໄດ້ນັ້ນ ປະມານ 40 ກິໂລ ຈາກເຕົາແຍກນິວເຄລຍຢົງບີຢົງ ຊຶ່ງປະລິມານດັ່ງກ່າວແມ່ນເທົ່າກັນກັບຈາກລາຍງານເທື່ອແລ້ວ